रोहित पवार

रोहित राजेंद्र पवार (२९ सप्टेंबर, १९८५:बारामती - ) हे महाराष्ट्रातील कर्जत-जामखेड मतदारसंघातून महाराष्ट्र विधानसभेचे सदस्य आहेत. ते पवार परिवारातील सदस्य आहेत.

 सुरुवातीचे जीवन आणि कुटुंब 
रोहित पवार यांचा जन्म २९ सप्टेंबर, १९८५ रोजी बारामती, महाराष्ट्र येथे राजेंद्र पवार आणि सुनंदा पवार यांच्या घरी झाला. ते अप्पासाहेब पवार आणि भारताचे माजी केंद्रीय कृषी मंत्री शरद पवार यांचे नातू आहेत.   बारामतीच्या विद्या प्रतिष्ठानमधून त्यांनी शालेय शिक्षण पूर्ण केले. 2007 मध्ये त्यांनी मुंबई विद्यापीठातून "बॅचलर ऑफ मॅनेजमेंट" मध्ये पदवी प्राप्त केली.  रोहित पवार यांचा विवाह कुंती पवार (मगर) यांच्याशी झाला. या जोडप्याला दोन मुले आहेत.

 व्यावसायिक कारकीर्द 
रोहित पवार बारामती ऍग्रो लि. या कंपनीचे मुख्य कार्यकारी अधिकारी आहेत.  याशिवाय ते सप्टेंबर २०१८ पासून  २०१९ पर्यंत इंडियन शुगर मिल्स असोसिएशन (ISMA) चे अध्यक्ष होते.

 राजकीय कारकीर्द 
रोहित पवार यांनी आपल्या राजकारणाची सुरुवात जिल्हा परिषद सदस्य म्हणून केली. 2017 साली ते बारामती तालुक्यातील शिर्सुफळ - गुणवडी गणातून त्यांनी जिल्हा परिषद निवडणूक लढवली आणि जिंकली. .   त्यांनतर ते पक्षात सक्रिय झाले. 2019 च्या लोकसभा निवडणुकीत त्यांनी राष्ट्रवादी काँग्रेस पक्षाचा प्रचार केला. 

ऑक्टोबर 2019 मध्ये ते अहमदनगर जिल्ह्यातील कर्जत-जामखेड विधानसभा मतदारसंघातून 135824 मतांनी विधानसभा सदस्य म्हणून निवडून आले. त्यांनी भाजप नेते राम शिंदे यांचा पराभव केला.

रोहित पवार हे पवार घराण्यातील चौथ्या पिढीतील व्यक्ती आहेत, जे राजकीय पदावर आहेत.

 संदर्भ 

वर्ग: पुरुष चरित्रलेख
वर्ग: पवार परिवार
वर्ग:मराठी व्यक्ती
वर्ग:महाराष्ट्रामधील राजकारणी
वर्ग:महाराष्ट्रातील राष्ट्रवादी काँग्रेस पक्षाचे राजकारणी
वर्ग:इ.स. १९८५ मधील जन्म
वर्ग:महाराष्ट्राच्या १४ व्या विधानसभेचे सदस्य
वर्ग:कर्जत जामखेडचे आमदार